stanford-oval/wikipedia huggingface dataset:
הפקולטה למדעי הנתונים וההחלטות (הטכניון)
תחומי הלימוד בפקולטה

בפקולטה לימודים לתואר ראשון בשלוש מגמות ראשיות, הנדסת תעשייה וניהול, הנדסת נתונים ומידע (ביג דאטה) והנדסת מערכות מידע, וכן שלוש מגמות משנה בהן התמחויות בתורת המשחקים, פינטק וכלכלה.
בתארים מתקדמים (תואר שני ודוקטורט) הפקולטה מציעה מגוון רחב של מסלולי לימוד ומחקר ובהם: הנדסת תעשייה, הנדסת נתונים ומידע, כלכלה, פסיכולוגיה ארגונית וקוגניטיבית, סטטיסטיקה, חקר ביצועים וכן תוכנית מנהל עסקים (MBA).
תחומי הלימוד בפקולטה > תוכניות עתודה אקדמית

הפקולטה מציעה שתי תוכניות לימוד לתואר ראשון ותואר שני עם עבודת מחקר במסגרת העתודה האקדמית:
תוכנית אביבים – בתחום הנדסת תעשייה וניהול בדגש על חשיפה למדעי הנתונים וניהול המוצר. התוכנית מכשירה בין השאר לניהול מוצרים על בסיס בינה מלאכותית, ביחידות הטכנולוגיות בצה"ל ובמערכת הביטחון.
תוכנית אלונים – בתחום הנדסת נתונים ומידע. בוגרי התוכנית מיועדים לתפקידי מחקר ופיתוח, וכן לתפקידי פיקוד והובלה במערכים הנסמכים על נתונים ומידע בצה"ל.
מבנה הפקולטה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
הפקולטה ממוקמת בבניינים בלומפילד וקופר בקריית הטכניון. כיום (2023) הפקולטה מונה 52 חברי סגל, לומדים בה כ-1000 סטודנטים לתואר בוגר אוניברסיטה, וכ-500 סטודנטים במסגרת לימודי מוסמכים.
הערות שוליים

↑  סמורודינסקי רן | The Faculty of Data and Decision Sciences, באתר https://dds.technion.ac.il/
↑  דף הבית - IE&M | Technion, באתר web.iem.technion.ac.il
| --- | --- |
בקרת זהויות :  VIAF: 155310204   WorldCat (עם VIAF): 155310204
שיי קוליי

| --- | --- |

קוליי בדראגקון של רופול ב-2022
 לידה:  8 בפברואר 1989 (גיל: 35) וורשה, אינדיאנה, ארצות הברית
 שם לידה:  Jaren Kyei Merrell
 מדינה:  ארצות הברית
 ידועה בשל:  המרוץ לדראג של רו פול: עונה 9, המרוץ לדראג: אולסטארס עונה 5, המרוץ לדראג: אולסטארס: עונה 7
 השכלה:  מכללת קולומביה שיקגו (תואר ראשון באומנות יפה)
 תקופת הפעילות:  מ-2012
 עיסוק:  מלכת דראג, זמרת, רקדנית, מנחת פודקאסט
 https://sheacoulee.com/
שיי קוליי (Shea Couleé) היא דמות הדראג של ג'ארן קיי מארל (Jaren Kyei Merrell; נולדו ב-8 בפברואר 1989), מלכת דראג, מוזיקאית, שחקנית ומנחת פודקאסט אמריקאית. היא נולדה בוורשה, אינדיאנה והחלה את הקריירה שלה ב-2012. ב-2017, קוליי התפרסמה כאשר היא התמודדה בעונה התשיעית של המרוץ לדראג של רו פול והגיעה לרביעיית הגמר. ב-2020, קוליי התמודדה בעונה החמישית של המרוץ לדראג: אולסטארס וזכתה. קוליי התמודדה בעונה השביעית של אולסטארס, עונת המנצחות הראשונה של הזיכיון, והגיעה למקום השלישי/רביעי.
ב-2016, קוליי הפיקה, ביימה, כתבה וכיכבה ב-"Lipstick City". ב-2017, קוליי שחררה את המיני-אלבום הראשון שלה, "Couleé-D", יחד עם וידאו קליפים. מאז, קוליי המשיכה בקריירה המוזיקלית שלה, כיכבה בסדרת רשת ופודקאסט משלה ויצאה לסיבובי הופעות מקומיים ובין-לאומיים, כולל "Werq the World", "Haters Roast" ו-"A Drag Queen Christmas".
ביוגרפיה

קוליי נולדה בוורשה, אינדיאנה למרלין איליין מארל וגדלה בפליינפילד, אילינוי. היא הצעירה מתוך חמישה ילדים ואמא שלה הייתה כומרה. היא קיבלה תואר בעיצוב תלבושות מכללת קולומביה שיקגו ב-2011. בשנה השנייה ללימודיה, היא לוהקה להפקה של ההצגה ב-"Ten Square". במהלך השנה האחרונה שלה בקולומביה, היא הייתה מעצבת ראשית בהפקה של המחזה אגדת חורף של ויליאם שייקספיר. קוליי הופיעה בתיאטרון מאז גיל 9.
לפני שהתחילה לעסוק בדראג, קוליי עבדה במשרה חלקית כאשת מכירות וכנציגת שירות לקוחות בחנות למבוגרים בשם "Tulip".
קריירה

קריירת הדראג של קוליי התחילה כשהיא התבקשה להופיע כרקדנית בהופעת בורלסקה בשם "Jeezy's Juke Joint". אחרי טעות באי-מייל, היא הופיעה במופע יחיד. ב-2016, קוליי הצטלמה עבור מגזין "Glossed and Found". ב-2017 יצא הסרט "Lipstick City" שקוליי הפיקה, ביימה וכיכבה בו.
קריירה > המרוץ לדראג של רו פול

לאחר שנבחנה חמש פעמים להמרוץ לדראג של רו פול, בכל שנה מאז שהתחילה לעסוק בדראג, קוליי נבחרה לעונה התשיעית. לאחר ששיחקה את נעמי קמפבל ב-Snatch Game, קמפבל צייצה לקוליי את אישורה. קוליי זכתה בארבעה אתגרים, התחרתה בליפ סינק על החיים פעם אחת, ועלתה לגמר. בגמר, היא הפסידה לסאשה ולור בליפ סינק על הכתר וסיימה במקום השלישי/רביעי.
ב-8 במאי 2020, קוליי הוכרזה כמתמודדת בעונה החמישית של המרוץ לדראג: אולסטארס. היא זכתה בשני אתגרים ובשני ליפ סינקים בשביל המורשת. קוליי זכתה בעונה.
באפריל 2022, הוכרז שקוליי תתמודד בעונה השביעית של אולסטארס, עונת המנצחות הראשונה של הזיכיון. היא זכתה בשני אתגרים וסיימה במקום השלישי/רביעי.
קריירה > פרויקטים אחרים

במאי 2017, קוליי הופיעה כחלק מסיבוב ההופעות "Werq the World 2017". ביוני, קוליי הוציאה שלושה וידאו קליפים כדי לקדם את המיני-אלבום הראשון שלה, "Couleé-D". היא עזרה לביים את הווידאו קליפים ולהפיק את המיני-אלבום.
באפריל 2017 היא הופיעה בווידאו קליפ לשיר "Too Funky" של פפרמינט. באפריל 2018, קוליי השיקה את סדרת הרשת "Call Me Couleé", סדרה המתעדת את חייה אחרי המרוץ לדראג. בספטמבר, היא הופיעה כרקדנית רקע בתצוגת האופנה של כריסטינה אגילרה. ביוני, היא הופיעה יחד עם מונה אקס צ'יינג' ואסיה אוהרה במופע של דה ויקסן "Black Girl Magic", מופע דראג שנוצר על מנת להראות את הכישרון של מלכות דראג שחורות. בנובמבר, קוליי הופיעה בקמפיין של חברת הקוסמטיקה "Lush" יחד עם קים צ'י ודיטוקס.
ב-18 במאי 2018, קוליי הוציאה מחדש את השיר "Creme Brulee" ווידאו קליפ לשיר. השיר נכתב ב-2013 וזה השיר הראשון שקוליי כתבה. בילבורד קרא לווידאו קליפ כווידאו קליפ דראג הכי טוב של 2018. בספטמבר, קוליי הוציאה את השיר "Gasoline". ב-15 ביולי, קוליי הוציאה את השיר "Rewind".
במרץ 2019, היא הופיעה בווידאו קליפ לשיר "Sally Walker" של איגי אזליה. באותו החודש, היא הצטרפה לסיבוב ההופעות "Drag World UK".
קוליי הייתה אחת מההשראות של סינה גרייס לדמות של מלכת הדראג גיבורת העל הראשונה של מארוול, שייד. קוליי הופיעה בכמה סיבובי הופעות אחרי הצלחה במרוץ לדראג, כמו "War on the Catwalk" ו-"A Drag Queen Christmas". הוא הופיעה בסיבוב ההופעות הקומי "Haters Roast: The Shady Tour" ב-2019 יחד עם מלכות אחרות מהמרוץ לדראג. היא גם כיכבה במופע יחיד בשם "Couleé With A 'C'" ב-2019.
האיפור והתלבושות של קוליי הופיעה במגזינים כגון קוסמופוליטן ואאוט. במרץ 2020, קוליי הופיעה בסיבוב ההופעות "Nubia" עם מלכות דראג אחרות מהמרוץ לדראג. מאוחר יותר באותו החודש, היא הופיעה בתצוגת האופנה "Savage X Fenty Fashion Show Vol. 2" של ריהאנה.
במאי 2021, קוליי השיקה פודקסאט בשם "Wanna Be On Top?" על התוכנית הטופ מודל הבאה והשפעתה על אומנות הדראג. ביוני 2021, קוליי הופיעה בתפקיד אורח ב-"Dragging the Classics: The Brady Bunch", קרוסאובר בין המרוץ לדראג של רו פול ומשפחת בריידי בו היא שיחקה את מרשה בריידי.
אקטיביזם

קוליי אמרה שחשוב לה להשתמש בקריירה שלה בדראג כדי להוות השראה לאנשים. היא התבטאה בקשר לשוויון גזעי, בייחוד בתוך הפנאדום של המרוץ לדראג של רו פול ובקהילת הדראג. קוליי דיברה על החשיבות של לתמוך ולהרים נשים טרנסג'נדריות לא לבנות. קוליי התבטאה נגד דונלאד טראמפ.
קוליי תמכה באליזבת וורן, דיברה בתא של וורן בדראקון ניו יורק ועודדה אנשים להצביע בבחירות לנשיאות ארצות הברית 2020. היא גם צעדה לצד וורן במצעד הגאווה בלאס וגאס. ב-2020, קוליי השתתפה ודיברה ב"צעדת הדראג למען שינוי" כתמיכה בתנועת חיי שחורים חשובים.
חיים אישיים

מארל מזדהים כהומוסקסואלים וחסרי-מגדר והם מעדיפים את כינויי הגוף Singular they כשהם לא בדראג וכינויי גוף נשיים כשהם בדראג.
בשלב מסוים, היא סבלה מבולימיה.
לקוליי יש שלוש בנות דראג, קנזי קוליי, במבי-בנקס קוליי וקלואי קוליי, והיא עומדת בראש בית הדראג מייסון קוליי. היא הזכירה את נעמי קמפבל, גרייס ג'ונס, ביונסה, מייקל ג'קסון, ג'וזפין בייקר, דיאנה רוס וסטיבי וונדר כאייקונים אישיים והשפעות.
דיסקוגרפיה > מיני-אלבומים

| שם | פרטים | מקור |
| --- | --- | --- |
| Couleé-D | יצא: 23 ביוני 2017 חברה: הוצאה עצמית פורמט: הורדה דיגיטלית |  |
פילמוגרפיה > קולנוע

| שנה | שם | תפקיד | הערות | מקור |
| --- | --- | --- | --- | --- |
| 2016 | Lipstick City | גב' קוליי/שיי | תסריטאית/מפיקה |  |
| 2020 | Savage X Fenty Show Vol. 2 | עצמה |  |  |
| 2020 | Nubia Amplified | עצמה |  |  |
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2015-2016 | You're So Talented | שיי |  |  |
| 2017 | המרוץ לדראג של רו פול | מתמודדת | עונה תשיעית, מקום שלישי/רביעי |  |
| 2017 | Breakfast Television Toronto | אורחת |  |  |
| 2017 | WGN-TV | אורחת |  |  |
| 2018 | Hey Qween | אורחת |  |  |
| 2018 | Windy City Live | אורחת |  |  |
| 2020 | המרוץ לדראג: אולסטארס | מתמודדת | עונה חמישית, זוכה |  |
| 2020 | רופול: אולסטארס: הכול בחוץ | מתמודדת | עונה שנייה, זוכה |  |
| 2021 | Watch What Happens Live with Andy Cohen | אורחת |  |  |
| 2021 | Dragging the Classics: The Brady Bunch | מרשה בריידי |  |  |
| 2021 | Finesse | קיזר |  |  |
| 2021 | הרווקה | אורחת | עונה 17 |  |
| 2021 | המרוץ לדראג: אולסטארס | אורחת | עונה שישית |  |
| 2022 | Nubia Amplified: The Series | פאנליסטית |  |  |
| 2022 | The Kelly Clarkson Show | אורחת |  |  |
| 2022 | The View | אורחת |  |  |
| 2022 | המרוץ לדראג: אולסטארס | מתמודדת | עונה שביעית, מקום שלישי/רביעי |  |
| 2022 | רופול: אולסטארס: הכול בחוץ | מתמודדת | עונה רביעית, מקום שלישי/רביעי |  |
| 2022 | Countdown to All Stars 7: You're a Winner Baby | עצמה |  |  |
| TBA | איירון הארט |  | מיני-סדרה עתידית של דיסני+ |  |
ולדימיר ברנשטיין

| --- | --- |
אין תמונה חופשית
 לידה:  13 ביולי 1900 סנקט פטרבורג, האימפריה הרוסית 
 פטירה:  23 בינואר 1936 (בגיל 35) מילאנו, ממלכת איטליה 
 מדינה:  ממלכת איטליה 
 השכלה:  סורבון 
 מעסיק:  אוניברסיטת מילאנו, אוניברסיטת פאביה 
 פרסים והוקרה:  Mathematical Prize of the Italian Academy of Sciences (1935) 
 
ולדימיר ברנשטיין (באיטלקית: Vladimiro Bernstein;‏ 13 ביולי 1900 – 23 בינואר 1936) היה פרופסור למתמטיקה יהודי איטלקי יליד האימפריה הרוסית, אביו של אלכס ברנשטיין.
ברנשטיין נולד בסנקט פטרבורג ובגיל 17 התחיל לימודי מתמטיקה באוניברסיטה המקומית. אחרי המהפכות של 1917 ומלחמת האזרחים ברוסיה, החליט ב-1919 לברוח משם דרך הגבול הקרוב, גבול פינלנד. הוא נורה בגבול ופציעתו תגרום למותו לאחר שנים רבות. ברנשטיין הגיע לצרפת, לאחר שהות באנגליה ולמד מתמטיקה באוניברסיטת סורבון.
ב-1930 נולד לזוג ולדימיר ואליזבט ברנשטיין ילד, שקיבל את השם אלכסיי (מאוחר יותר ישנה את שמו לאלכס). ב-1931 קיבל ולדימיר אזרחות איטלקית.
ברנשטיין לימד מתמטיקה באוניברסיטת ז'נבה וב-1931 עבר למילנו, באיטליה ולימד באוניברסיטת מילנו. הוא לימד גאומטריה אנליתית באוניברסיטת פאביה.
ב-1936 חלה בגלל הפציעה הישנה בראותיו ומת. אלמנתו נישאה מחדש ועברה עם בעלה השני וילדיה לארצות הברית.
הערות שוליים

1 2  The mystery of Alex Bernstein (באנגלית)
| --- | --- |
בקרת זהויות :  NLI: 987007272718705171  PLWABN: 9810694144305606  BNE: XX1204738  CiNii: DA04922866  GND: 1212530233  ICCU: CUBV018843  ISNI: 0000 0001 0904 725X  LCCN: n87830361  MGP: 292821  NTA: 095159304  RERO: 02-A002998072  SUDOC: 068724128  VIAF: 56973618   WorldCat (עם VIAF): 56973618 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ברחש (הוצאת ספרים)

| --- | --- |

 נתונים כלליים
 מייסדים:  דניאל עוז, ערן הדס 
 תקופת הפעילות:  2016–הווה (כ־8 שנים) 
 ענפי תעשייה:  הוצאה לאור 
 מוצרים עיקריים:  ספר 
  
 www.barhash.com
 
ברחש היא הוצאת ספרים לא־מסחרית, המתמחה בספרי שירה וקומיקס.
ההוצאה נוסדה ב-2016 בידי המשוררים ערן הדס ודניאל עוז על מנת לאפשר במה לשירה לא לירית ואלטרנטיבית ולקומיקס אלטרנטיבי, ורואים בה אור ספרים בעברית ובאנגלית. מאז היווסדה, הוציאה לאור עשרות ספרים שעיקרם שירה, קומיקס, ספרות גרפית, ופנזין.
העורכים הראשיים הם ערן הדס ודניאל עוז. קרן כץ משמשת כמנכ"לית. הדר ראובן ועומר הופמן ראשי מחלקות. להוצאה מערכת רבת חברות וחברים התורמים באופן פעיל לתהליך המו"לות וההפצה. ברחש פועלת בשיתוף עם חנות הספרים סיפור פשוט.
פעילות

עם משוררי ברחש נמנים ערן הדס, אלה נובק, עמית בן-עמי, ואן נויין, לריסה מילר, נעם דובב, נעה שחם ועוד. ברחש היא בית לקבוצת הקומיקס האמדראם, בה השתתפו המאיירים עומר הופמן, הדר ראובן, קרן כץ, דן אלון, הילה נועם, עובדיה בנישו ועוד.
במסגרת ההוצאה ראה אור הספר "הלימת מילה", שהוא ספר השירה הפלינדרומית הראשון בעברית.
פרסים והוקרה

2018, 2022 - מספר ספרי קומיקס שיצאו לאור בברחש היו מועמדים לפרס הקומיקס האלטרנטיבי בפסטיבל הבינלאומי אנגולם.
2022 - ספר השירה "תאים" של ערן הדס זכה בפרס "ברווז הזהב" ע"ש דודו גבע לספר השירה האלטרנטיבי.
2023 - הרומן הגרפי "95.94% שלמה" של רון לוין זכה בפרס נבון לקומיקס ישראלי של פסטיבל אנימיקס.
הערות שוליים

↑  אודות ברחש, באתר ברחש הוצאה לאור
↑  האמדראם ואמני קומיקס ישראלים באנגולם 2018, באתר פורטפוליו, ‏2018
↑  Alternative Comics Selection 2022, Festival Angouleme, ‏2022 (באנגלית)
↑  הזוכים ב"ברווז הזהב", באתר אפי טריגר, ‏2022
↑  קומיקאזה, באתר פייסבוק, ‏8.2023
משה פריבס

| --- | --- |

 לידה:  3 בינואר 1914 ורשה, האימפריה הרוסית 
 פטירה:  1998 (בגיל 83 בערך) 
 מקום קבורה:  הר המנוחות 
 מקום לימודים:  אוניברסיטת פרנסואה רבלה  אוניברסיטת ורשה 
 מוסדות:  Medical University of Gdańsk (1945–1946)  אוניברסיטת בן-גוריון בנגב 
 פרסים והוקרה:  פרס ישראל (1990)  אביר בלגיון הכבוד (1962) 
 
משה פריבס (3 בינואר 1914 - מרץ 1998) היה רופא ומחנך. הנשיא הראשון של אוניברסיטת בן-גוריון בנגב (1973 - 1975).
ביוגרפיה

משה פריבס נולד בוורשה, פולין, בן בכור למשפחה מיוחסת שהיוותה השראה לספרו של יצחק בשביס-זינגר "משפחת מושקאט"[דרוש מקור]. הוא למד רפואה במשך שנתיים בצרפת וסיים את לימודיו בבית הספר לרפואה בוורשה ב-1939. עם פרוץ מלחמת העולם השנייה ופלישת הגרמנים לפולין, גויס לצבא הפולני כרופא-קצין, ולאחר שבחר ליפול בשבי הרוסים ולא בשבי הגרמני, נשלח למחנה עבודה בסיביר אליו נשלחו מאוחר יותר גם אשתו ומשפחתה. הוריו, אחיו ואחותו נספו בשואה. לאחר המלחמה היגר לצרפת ושימש במשך חמש שנים מנהל ארגון הבריאות היהודי OSE בפריז. בשנת 1962 הוענק לו אות אביר לגיון הכבוד הצרפתי.
בשנת 1951 עלה לישראל, הצטרף לסגל האוניברסיטה העברית בירושלים ונמנה עם מקימי בית הספר לרפואה בו שימש דקאן משנה וראש המחלקה לחינוך רפואי. ב-1966 מונה לחבר בוועדה לאנרגיה אטומית. באוקטובר 1968 נתמנה לסגן נשיא האוניברסיטה. עם הקמת אוניברסיטת בן-גוריון בנגב כיהן כנשיאה הראשון. בשנת 1973 הגשים את חזונו להקים בית ספר לרפואה, שבו שולבו לימודי הרפואה לצד טיפול במרפאות קהילתיות בכל שלבי הלימוד. הוא היה הדקאן הראשון של בית הספר לרפואה בנגב. בראשית 1975 התפטר מנשיאות האוניברסיטה כדי להתרכז בתפקידיו בתחום הרפואה.
בשנת 1990 הוענק לו פרס ישראל במדעי החיים. לאחר שפרש מעבודתו בבאר שבע, שב לירושלים ושימש עד מותו עורך כתב העת הרפואי באנגלית Israel Journal of Medical Sciences. כמו כן היה חבר הנהלת המועצה הלאומית למחקר וחבר בארגון הבריאות העולמי (WHO).
פרופ' פריבס פרסם את האוטוביוגרפיה שלו "אסיר תקווה" באנגלית ב-1996. ספר שמאוחר יותר תורגם לעברית, לספרדית ולרוסית.
נפטר בז' אדר תשנ"ח ונטמן בהר המנוחות. היה נשוי לרופאת שיניים איזה פריבס שנפטרה בשנת 1965.
הערות שוליים

↑  חמישים מתוך 280 התקבלו ללימודי רפואה בירושלים, דבר, 21 באוקטובר 1955
תוחלת החיים של ילד ערבי בארץ כפולה מזו של ילד ערבי מעבר לגבול, דבר, 25 ביולי 1966
פרופ' פריבס מציע: קיצור לימודי הרפואה, מעריב, 5 ביולי 1971
↑  א. פלג, בריאות הציבור בארצות מתפתחות, מעריב, 13 באוגוסט 1967
↑  נבחרו 3 סגנים לנשיא האוניברסיטה העברית, דבר, 31 באוקטובר 1968
↑  מקימי המכון לחקר המדבר נפגשו עם ב.ג., דבר, 4 באפריל 1973
↑  נחום ברנע, מצרך החודש: פקולטה לרפואה, דבר, 5 בינואר 1973
↑  רופאים בחלוקים הפגינו בכנסת, מעריב, 25 בנובמבר 1980
↑  נשיא אונ' בן גוריון יתפטר מתפקידו, דבר, 2 בינואר 1975
↑  איזה פריבס ז"ל, מעריב, 8 בנובמבר 1965
| --- | --- |
בקרת זהויות :  NLI: 987007475226205171  PLWABN: 9810578225005606  GND: 119406780  ISNI: 0000 0000 6702 047X  LCCN: n85818221  VIAF: 18031187   WorldCat (עם VIAF): 18031187
רוזלינד ברואר

| --- | --- |
אין תמונה חופשית
 לידה:  1962 (בת 62 בערך) דטרויט, ארצות הברית 
 מדינה:  ארצות הברית 
 השכלה:  Spelman College תואר ראשון
 פרסים והוקרה
 היכל התהילה של נשות מישיגן (2021) 
 
רוזלינד "רוז" ברואר (באנגלית: Rosalind "Roz" G. Brewer; נולדה ב-1962) היא אשת עסקים אמריקאית ועד ספטמבר 2023 הייתה המנהלת הכללית של Walgreens Boots Alliance, חברה העוסקת בייצור תרופות והפצתן באמצעות רשת בתי מרקחת ברחבי ארצות הברית ו-9 מדינות נוספות בעולם. ברואר הייתה האישה הראשונה שמונתה למנהלת כללית ונשיאה של חברות אלו. קודם לכן היא מילאה שורה של תפקידים בכירים בחברות אמריקאיות מובילות. החל מ-28 פברואר 2023 היא מכהנת כחברה במועצת הייצוא של הנשיא.
העיתון יו.אס.איי טודיי התייחס אליה כ"אחת מהנשים השחורות הבולטות ביותר בארצות הברית.
המגזינים פורבס ופורצ'ן כינו אותה: "אישה חזקה במיוחד".
רקע והשכלה

רוזלינד ברואר נולדה ב-1962 בדטרויט, מישיגן, הצעירה מבין חמישה ילדים שבהמשך היו הדור הראשון במשפחתה שלמד בקולג'. בשל נטייתה למקצועות ריאליים, היא נטתה ללמוד רפואה.
ב-1980, לאחר שסיימה את לימודיה בבית הספר התיכון בדטרויט, היא נרשמה ל"קולג' ספלמן" (Spelman College) באטלנטה, ג'ורג'יה ושם השלימה את תואר ראשון בכימיה. היא החליטה לא להמשיך ללימודי רפואה, והחלה לעבוד תאגיד בקימברלי קלארק כטכנאית מחקר.
בהמשך למדה ברואר בתוכנית הקולג' למנהלים בבית הספר למנהל עסקים באוניברסיטת שיקגו, בבית הספר למשפטים בסטנפורד, וכן בתוכנית הניהול המתקדם בבית הספר וורטון, אוניברסיטת פנסילבניה.
קריירה

ברואר כיהן בתפקידי ניהול ב-Kimberly-Clark, Walmart, Sam's Club, Starbucks ו־Walgreens Boots Alliance. בנוסף, בשנת 2019 נבחר ברואר והפך לחבר השחור היחיד במועצת המנהלים של אמזון. היא הייתה דירקטורית לא מבצעת בלוקהיד מרטין ו־Molson Coors Brewing Company. ברואר ממשיך לכהן כחבר בחבר הנאמנים של בית הספר ווסטמינסטר, במועצת חברי המועצה של המרכז הנשיאותי של קרטר ויו"ר מועצת הנאמנים במכללת ספלמן.
קריירה > קימברלי קלארק (1984–2006)

ב-1984, לאחר שסיימה את לימודיה ב"קולג' ספלמן", היא החלה את דרכה כטכנאית מחקר ב-Kimberly-Clark, חברת מוצרים גלובלית מבוססת נייר. היא עבדה בתפקיד זה כ-3 שנים ולאור כישוריה עברה לתפקידי ניהול בחברה, החל ממנהלת שיווק, מנהלת לטיפוח העור וסגנית נשיא. בשנת 1998 ברואר שימש כמנהלת הייצור והתפעול של החברה ובהמשך מונתה לנשיאה העולמית של Kimberly-Clark. תפקיד שמילאה עד 2006.
קריירה > וולמארט (2006–2012)

את הקריירה שלה בוולמארט החלה ברואר ב-2006 בתפקיד סגנית נשיא אזורית לתפעול במדינת ג'ורג'יה ולאור הצלחתה מונתה לנשיאת החטיבה של השוק בדרום-מזרח ארצות הברית ולבסוף הייתה נשיאה האגף של מזרח ארצות הברית (Walmart East).
קריירה > סאמ'ס קלאב

בשנת 2012, ברואר עזבה את Walmart והפך לנשיא והמנכ"ל של סאמ'ס קלאב (אנ') (Sam's Club), רשת המחסנים הסיטונאיים לחברות בלבד, שבבעלות וולמארט. היא התמקדה בתחומים השונים של מוצרי בריאות והכפילה את מספר המוצרים האורגניים המוצעים ברשת. היא פרשה מתפקידה ברשת לאחר 5 שנים, בשנת 2017.
קריירה > סטארבקס (2017–2021)

ב-1 בפברואר 2017, ברואר היה מועמד לדירקטוריון סטארבקס. ב-6 בספטמבר 2017 מונה לנשיאת הקבוצה ומנהלת תפעול ראשית (COO). היא הובילה עסקים ופעולות בארצות הברית, קנדה ואמריקה הלטינית.
היא הייתה האישה הראשונה שהפכה ל-COO ונשיאת הקבוצה של סטארבקס.
קריירה > תרופות ורשת בתי המרקחת - Walgreens Boots Alliance (2021-2023)

ב-15 במרץ 2021, רוזלינד ברואר מונתה למנכ"לית Walgreens Boots Alliance. בשנת הכספים 2022, היו לחברה מכירות בסכום 132.7 מיליארד דולר והרווח הנקי היה 4.3 מיליארד דולר.
ברואר הרחיבה את עסקי החברה ל-9 מדינות נוספות מחוץ לארצות הברית והרחיבה את מגוון המוצרים ברשת בתי המרקחת, כמו מוצרי נוחות, ניקיון.
תחת כהונתו של ברואר כמנכ"ל, מניית החברה ירדה ב-50% וירדו לשפל של 14 שנים, אף שבאותה תקופה היה מיתון בעסקים רבים בעולם ובארצות הברית בשל מגפת הקורונה.
בהסכמה הדדית עם הבעלים, ברואר פרשה מהמשרה לאחר כשנתיים, בספטמבר 2023.
קריירה > חברות בדירקטוריון

ברואר הייתה:
חברת מועצת המנהלים של יונייטד איירליינס.
חברת מועצת המנהלים של המוזיאון הלאומי להיסטוריה ותרבות אפרו-אמריקאית של מוזיאון סמית'ומסיאן.
חברת מועצת המנהלים של אמזון מ-2019 עד 2021.
דירקטורית בלוקהיד מרטין מ-2011 עד 2017.
דירקטורית בחברת המשקאות Molson Coors Brewing Company מ-2006 עד 2011.
פריצת דרך והוקרה

ברואר הפכה לאישה השחורה היחידה שהובילה חברת Fortune 500.
בשנת 2022 ברואר נבחרה לאחת מנשות השנה בעיתון USA Today.
בשנת 2021 מגזין פורבס כלל את ברואר ברשימת "50 מעל 50" של יזמים, מנהיגים, מדענים ויוצרים מעל גיל 50. באותה שנה, היא גם הוכנסה להיכל התהילה של הנשים של מישיגן.
בשנת 2020, מגזין פורצ'ן בדירוג "הנשים החזקות בעולם" ברואר דורגה במקום ה-27. מגזין פורבס דירג אותה במקום ה-48 בין 100 הנשים החזקות בעולם.
בשנת 2017, ברואר קיבל את פרס מורשת המנהיגות של מכללת ספלמן.
ב-15 בספטמבר 2015, פורצן כללה את ברואר בדירוג האישה החזקה ביותר.
חיים אישיים

ברואר נשואה לג'ון ברואר, ולהם שני ילדים.
הסברה לגיוון והכלה > 2015

בשנת 2015, בהיותה מנכ"ל סאם'ס קלאב, ברואר התראיינה ב־CNN והסבירה שעבורה, גיוון אנושי הוא בראש סדר העדיפויות. היא תיארה מקרה ספציפי שבו נפגשה עם נציגים של ספָּק ו"כל הצד השני של השולחן היו אנשים לבנים..." ברואר ציינה שהיא תתקשר לספק כדי לדבר על הנושא. בתגובה, היו רבים ברשתות החברתיות שכינו אותה "גזענית".
הסברה לגיוון והכלה > 2018

זמן קצר לאחר שהפכה ל-COO ונשיאת קבוצת סטארבקס, החברה נתקלה במחאות ארציות ובפרסום שלילי בגלל יחס ל-2 גברים שחורים בחנות בפילדלפיה. בתגובה, ברואר והצוות שלה ערכו שינויים במדיניות החברה והכשירו את כל העובדים, ב-8,000 החנויות לאי-אפליה מכל סוג שהוא.
אדולף פרידריך השני, דוכס מקלנבורג-שטרליץ

אדולף פרידריך השני, דוכס מקלנבורג-שטרליץ (בגרמנית: Adolf Friedrich II, Herzog von Mecklenburg-Strelitz; 19 באוקטובר 1658 – 12 במאי 1708) היה דוכס מקלנבורג-שטרליץ בין השנים 1701–1708.
ביוגרפיה

אדולף פרידריך נולד ב-19 באוקטובר 1658 בגרבוב שהשתייכה לדוכסות מקלנבורג-שוורין, לאחר מות אביו אדולף פרידריך הראשון, דוכס מקלנבורג-שוורין, מאשתו השנייה מריה קתרינה מבראונשווייג-דאננברג, בתם של יוליוס ארנסט, דוכס בראונשווייג-לינבורג ומריה מפריזיה המזרחית.
בשנת 1695 מת חמיו גוסטב אדולף, דוכס מקלנבורג-גיסטרוב, ובעקבות כך פרץ סכסוך ירושה בין פרידריך לאחיינו פרידריך וילהלם, דוכס מקלנבורג-שוורין. לאחר מאבק ירושה שנמשך למעלה מ-5 שנים, הגיעו השניים בשנת 1701 להסכם; פרידריך ייסד את דוכסות מקלנבורג-שטרליץ, ואילו פרידריך וילהלם קיבל את דוכסות מקלנבורג-שוורין.
ב-12 במאי 1708 מת פרידריך, ובנו אדולף פרידריך השלישי, דוכס מקלנבורג-שטרליץ עלה לשלטון במקומו.
משפחתו

בשנת 1684 התחתן אדולף פרידריך עם מריה, דוכסית מקלנבורג-גיסטרו, בתם של גוסטב אדולף, דוכס מקלנבורג-גיסטרו ומגדלנה זיבילה מהולשטיין-גוטורפ, ממנה נולדו לו 5 ילדים:
אדולף פרידריך השלישי, דוכס מקלנבורג-שטרליץ (1686–1752)
מגדלנה אמליה (1689)
מריה (1690)
אלאונורה (1691)
גוסטבה קרולינה ממקלנבורג-שטרליץ (1694–1748), התחתנה עם כריסטיאן לודוויג השני, דוכס מקלנבורג-שוורין
בשנת 1702 התחתן אדולף פרידריך עם יוהנה מסקסוניה-גותה, בתם של פרידריך הראשון, דוכס סקסוניה-גותה-אלטנבורג ומגדלנה זיבילה מסקסוניה-וייסנפלס, אך לא היו לו ילדים ממנה.
בשנת 1705 התחתן אדולף פרידריך עם כריסטינה אמיליה, נסיכת שוורצבורג-זונדרסהאוזן, בתם של כריסטיאן וילהלם הראשון, נסיך שוורצבורג-זונדרסהאוזן ואנטוניה זיבילה, רוזנת בארבי-מוהלינגן, ממנה נולדו לו 2 ילדים:
סופיה לואיזה כריסטינה (1706–1708)
הדוכס קרל לודוויג פרידריך ממקלנבורג, נסיך מירוב (1708–1752)
טור טיילור

פונקציית האקספוננט (בכחול) ופיתוח טיילור של הפונקציה בנקודה אפס שמתכנס לפונקציה ככל שסדר הפיתוח עולה (באדום).
פיתוח טיילור חלקי לפונקציית הקוסינוס, מסדר ראשון עד סדר שישי
טור טיילור הוא טור חזקות המשויך לפונקציה חלקה ולנקודה כלשהי  x_{0} פנימית לתחום הגדרתה, שמקדמיו מחושבים על ידי ערכי הנגזרות של הפונקציה ב"נקודת הפיתוח"  x_{0} של הטור. לעיתים טור טיילור של הפונקציה מתכנס אליה בסביבה כלשהי של נקודת הפיתוח, ובמקרה זה הסכומים החלקיים של הטור, כלומר פולינומים, מקרבים את הפונקציה בסביבה זו. זוהי למעשה הכללה של הקירוב הליניארי (קירוב מסדר ראשון)
שמתקבל על ידי משפט הערך הממוצע של לגראנז'.
היתרון העיקרי של טור טיילור הוא האפשרות לחשב באופן מקורב את הערכים של פונקציות מסובכות (כגון סינוס) באמצעות פולינומים, כלומר באמצעות פעולות חיבור וכפל בין מספרים ממשיים. לעיתים ניתן גם לחשב באופן מקורב את הנגזרת והאינטגרל של פונקציות אלה באמצעות חישוב הנגזרות והאינטגרלים של הפולינומים בטור.
תורה זו העסיקה מתמטיקאים כמו ברוק טיילור וקולין מקלורן. שאיפתם הייתה למצוא קירוב באמצעות פולינומים לפונקציות כמו האקספוננט, הלוגריתם והקוסינוס. כדי לבצע קירוב זה, מנסים למצוא את הפולינום שקרוב מספיק לפונקציה בתחום מסוים, כזה שאת ההפרש (השגיאה) בינו לבין הפונקציה עצמה ניתן להקטין כרצוננו, כך שההבדל בין הפונקציה לפולינום ילך ויהפוך זניח. את המטרה הזו משרתים טורי טיילור, שמתברר כי הפולינומים שמרכיבים אותם מוגדרים באופן יחיד לכל פונקציה ולקירוב מכל סדר. הטור נקרא על שמו של ממציאו ברוק טיילור. טור טיילור המפותח בנקודה  \ x_{0}=0 נקרא טור מקלורן (הדמיון בין שם זה לשמו של טור לורן, שהוא הכללה של טור טיילור, הוא מקרי).
טור טיילור (המפותח בנקודה מסוימת  x_{0}) מתכנס לפונקציה בסביבה מסוימת של  x_{0} אם ורק אם סדרת השאריות שבפיתוח טיילור של הפונקציה אפסה בכל נקודה בסביבה הנ"ל. במקרה כזה, נאמר שהפונקציה היא אנליטית בנקודה  \ x_{0}.